Enova SF
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater
Enova SF, norsk statsforetak med formål å fremme omlegging til en mer miljøvennlig energibruk og energiproduksjon i Norge gjennom mer effektiv bruk av energi, produksjon av ny og fornybar energi og miljøvennlig bruk av naturgass. Foretaket, som ligger i Trondheim, ble etablert i 2001.
Fra 2018 er Enova underlagt Klima- og miljødepartementet; ved etableringen var det underlagt Olje- og energidepartementet.Enova tok over Norges vassdrags- og energidirektorats forvaltning av bevilgede midler til energiomlegging, samt energiverkenes arbeid med lovpålagt energiøkonomisering (ENØK).Enova finansieres gjennom Energifondet, som får inntekter fra et påslag på nettariffen og årlige bevilgninger over statsbudsjettet.Adm. direktør fra 2008 er Nils Kristian Nakstad. Styreleder er Tore Holm. Eksterne lenker Enovas hjemmesider